ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5383-Е.03.02-15171/ 19-2017

Ушће,25.04.2017.год

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број ТЕНТ:JNO/1000-3000/0006/2016 (1156/2016), за набавку услуга: „ Геодетске услуге “, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

1. Конкурсном документацијом за јавну набавку бр. ЈН ТЕНТ:ЈНО/1000-3000/0006/2016 (1156-2016), Геодетске услуге, захтевате да понуђач располаже неопходним пословним капацитетом, односно да је у последње три године понуђач **извршио услуге на објектима за производњу електричне енергије** из области услуга које су предмет јавне набавке у минималном износу од 8.000.000,00 динара без ПДВ.

Овакав захтев сматрамо дискриминаторним из разлога што није у вези са предметом јавне набавке, тј. сматрамо да **није од значаја и да не може да утиче на квалитет извршења јавне набавке** чињеница да су предметне услуге извршене на објектима за производњу електричне енергије а не на неким другим објектима. Израда катастарско топографског плана за потребе пројектовања Хидроелектарне **не може** да се разликује од израде истог за  потребе пројектовања стамбене зграде. Све напред наведено се такође односи и на откривање и геодетско снимање подземних инсталација и бетонских канала, као и на геодетско праћење вертикалности објекта, израду спецификације посебних делова објекта ради уписа права својине.

Наручилац може да захтева одређни износ извршених услуга које су предмет набавке, али никако да захтева да буду извршене на тачно одерђеним објектима, имајући  у виду да се квалитет предметних  услуга не разликује у односу на то на којим објектима су вршене.

На овај начин доводите у неравноправан положај потенцијалне понуђаче, што је у супротности са начелима Закона о јавним набавкама.

**ПИТАЊЕ 2**:

Молимо Вас да нам објасните која је то количина документације која мора да се исплотује, а за коју није довољан само један плотер.

**ОДГОВОР 1:**

Иако се услови рада у месту извршења услуге разликују од уобичајених услова (бука,вибрације...), Наручилац ће уважити захтев потенцијалног Понуђача на начин што ће изменити услов пословног капацитета сходно захтеву.

**ОДГОВОР 2:**

Наручиоцу је битно да се у случају квара неопходног једног плотера услуга врши несметано односно да је пружалац у наведеном случају у могућности да обезбеди заменски уређај, и услугу изврши у захтеваном року, из ког разлога је и захтевано поседовање 2 наведена уређаја.

Међутим као и у одговoру бр.1 Наручилац ће уважити захтев потенцијалног Понуђача на начин што ће изменити услов техничког капацитета.

У складу са наведеним појашњењима Комисија ће израдити измене конкурсне документације и исте објавити на Порталу јавних набавки и интернет страници Наручиоца.

  **КОМИСИЈА ЗаТЕНТ:JNO/1000-3000/0006/2016 (1156/2016)**